armvectores/hy_wikipedia_2023 huggingface dataset:
Քրոկետ շրջան (Տեխաս)

Անվան այլ կիրառումների համար տե՛ս՝ Քրոկետ շրջան (այլ կիրառումներ)Քրոկետ շրջան (անգլ.՝ Crockett County), ԱՄՆ Տեխաս նահանգի 254 վարչական միավորներից մեկը։ 2008 թվականին բնակչության թիվը կազմում էր 3802 մարդ։ ԱՄՆ-ի վիճակագրության բյուրոյի համաձայն 2010 թվականին բնակչությունը կազմում էր 3719 մարդ։ Շրջկենտրոնն է Օզոնա (անգլ.՝ Ozona) բնակավայրը։


== Պատմություն ==
Շրջանը պաշտոնապես կազմավորվել է 1875 թվականին Բեխար շրջանի որոշ հատվածից։ Իր անվանումը ստացել է Ալամոյի ճակատամարտում զոհված սահմանապահ Դևիդ Քրոկետի պատվին։


== Աշխարհագրություն ==
ԱՄՆ վիճակագրության բյուրոյի տվյալներով Քրոկետ շրջանի ընդհանուր մակերեսը կազմում է 7271 կմ², որից 7271 կմ²-ն զբաղեցնում է ցամաքը, իսկ 0,01 %-ը՝ ջրային տարածքները։


=== Հարևան շրջաններ ===
Ապտոն շրջան (հյուսիս)
Ռեյգան շրջան (հյուսիս)
Իրիոն շրջան (հյուսիս-արևելք)
Շլեյխեր շրջան (արևելք)
Սատոն շրջան (արևելք)
Վալ Վերդե շրջան (հարավ)
Թերել շրջան (հարավ-արևմուտք)
Փեկոս շրջան (արևմուտք)
Քրեյն շրջան (հյուսիս-արևմուտք)


== Բնակչություն ==
Բնակչության թիվը 2000 թվականի դրությամբ կազմում էր 4099 մարդ։ Առկա էր 1524 տնային տնտեսություն և 1114 ընտանիք։ Բնակչության խտությունը կազմում էր 0,56 մարդ/կմ²։ Հաշվվում էր 2049 բնակելի շինություն՝ 0,28 շինություն/կմ² խտությամբ։ Ռասայական կազմը հետևյալն էր՝ սպիտակամորթներ - 76,34 %, աֆրոամերիկացիներ – 0,68 %, բնիկ ամերիկացիներ (հնդկացիներ) – 0,59 %, ասիացիներ – 0,27 %, խաղաղօվկիանոսյան կղզիների բնակիչներ – 0,02 %, այլ ռասաների ներկայացուցիչներ - 19,71 %, երկու կամ ավելի ռասաների ներկայացուցիչներ – 2,39 %: Իսպանախոսները կամ լատինոամերիկացիները կազմում են բնակչության 54,70 %-ը (անկախ ռասայից)։
Բնակչության տարիքային կազմը հետևյալն էր՝ 31,90 % - մինչև 18 տարեկան, 7,70 % - 18-24 տարեկան, 26,90 % - 25-44 տարեկան, 22,60 % - 45-64 տարեկան և 10,90 % - 65 և ավելի բարձր։ Շրջանի բնակչի միջին տարիքը 34 տարեկան է։ Յուրաքանչյուր 100 կնոջը բաժին է ընկնում 94,80 տղամարդ։ 18 տարեկանից բարձր յուրաքանչյուր 100 կնոջը բաժին է ընկնում 90,50 տղամարդ։
2010 թվականի դրությամբ բնակչության թիվը կազմում էր 3719 մարդ։ Բնակչության խտությունը կազմում էր 1 մարդ/կմ²։
Բնակչության աճի դինամիկան ըստ տարեթվերի․


== Ծանոթագրություններ ==
Բեշիգլիդաղ

Բեշիգլիդաղ, լեռ Ղարաբաղի լեռներում, Շուշիի գավառում։ Նշանակված է Կովկասի 5-վերստանոց քարտեզում։


== Ծանոթագրություններ ==
Պիչա (Սնիգիրևկայի վտակ)

Անվան այլ կիրառումների համար տե՛ս՝ Պիչա (այլ կիրառումներ)Պիչա (ռուս.՝ Пича), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Ռիժմա գետի ձախ ափից 30 կմ հեռավորության վրա։ Գետի երկարությունը կազմում է 15 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը Պեչորա գետն է մինչև թափվելը Ուսա, գետի գետային ավազանը 
Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 10010300312111100034785
Կոդը ըստ հիդրոլոգիական հետազոտության (ՌԴ) — 111103478
Ավազանի կոդը — 10.01.03.003
Ծավալի համարը ըստ ՌԴ-ի — 11
Թողարկումը ըստ ՌԴ-ի — 1


== Ծանոթագրություններ ==
Զարուհի Արևշատյան

Զարուհի Արևշատյան (դեկտեմբերի 10, 1961(1961-12-10), Երևան, Հայկական ԽՍՀ, ԽՍՀՄ), հայ բանասեր, լրագրող, ՀՀ ԱԺ նախկին պատգամավոր։


== Կենսագրություն ==
Զարուհի Արևշատյանը ծնվել է 1961 թվականի դեկտեմբերի 10-ին Երևանում։ Ավարտել է Կույբիշևի պետական համալսարանը` բանասեր լրագրողի որակավորմամբ։ 1985 թվականից աշխատել է «Կոմսոմոլեց» (հետագայում՝ «Էպոխա») թերթի բաժնի վարիչ, իսկ 1990 թվականից` «Ռեսպուբլիկա Արմենիա» թերթի մշակույթի բաժնի վարիչ, պատասխանատու քարտուղար։ ԱԺ-ում ծավալած գործունեության ընթացքում եղել է ֆինանսավարկային, բյուջետային և տնտեսական հարցերի մշտական հանձնաժողովի, ինչպես նաև «Շամիրամ» խմբակցության անդամ։ Այժմ համարվում է «Շամիրամ» հասարակական-քաղաքական կազմակերպության անդամ։


== Ծանոթագրություններ ==


== Արտաքին հղումներ ==
Զարուհի Արևշատյանի կենսագրությունը Հայաստանի Ազգային Ժողովի պաշտոնական կայքում
Էվելին Բրենթ

Էվելին Բրենթ (անգլ.՝ Evelyn Brent, ի ծնե Մերի Էլիզաբեթ Ռիգս,  անգլ.՝ Mary Elizabeth Riggs,հոկտեմբերի 20, 1901(1901-10-20) կամ հոկտեմբերի 20, 1899(1899-10-20), Տամպա, Ֆլորիդա, ԱՄՆ - հունիսի 4, 1975(1975-06-04), Լոս Անջելես, Կալիֆոռնիա, ԱՄՆ), համր կինոյի ամերիկացի դերասանուհի։


== Կենսագրություն ==
Էվելին Բրենթը ծնվել է հինգ հոգանոց ընտանիքում։ Երբ Էվելինը փոքր էր, մայրը մահացել է։ Հայրը՝ Արթուրը, նրան միայնակ է մեծացրել։ Դեռահաս տարիքում նա տեղափոխվել է Նյու Յորք։ Նա ի սկզբանե սովորել է մանկավարժություն, ապա աշխատել է որպես մոդել։ Բրենթն իր կարիերան սկսել է Նյու Ջերսիի կինոստուդիայում։  Կինոէկրաններին նա իր դեբյուտը կատարել է 1915 թվականին «The Heart of a Painted Woman» ֆիլմում։
Էվելին Բրենթը մահացել է 1975 թվականի հունիսի 4-ին՝ իր տանը՝ սրտի կաթվածից։ Դերասանուհու մարմինը դիակիզվել է և թաղվել Սան Ֆերնանդոյում։ Կինեմատոգրաֆում իր ավանդի համար նրան աստղ է շնորհվել Հոլիվուդյան փառքի ծառուղում։


== Անձնական կյանք ==

Էվելինն ամուսնացել է 3 անգամ, սակայն երեխա չի ունեցել։

1 Բերներդ Ֆեյման ( 1922 թ. նոյեմբերի 1 —  1927թ. օգոստոսի 16)
2 Հարի Էդվարդս (1928 թ. նոյեմբերի 28— 11947 թ. հունիսի 10)
3 Հարրի Ֆոքս(? — 1959 հուլիսի 20) մինչև իր կյանքի վերջը


== Ընտրված ֆիլմագրություն ==
1916 — Յուկոնի հայհոյանքը
1917 — Մինչև մահ
1917 — Ռաֆֆլես, սիրահար
1922 — Իսպանական գրաստ
1925 — Արգելված բեռ
1925 — Լեդի Ռոբին Հուդ
1926 — Սիրիր նրանց և թող նրանց
1927 — Ստորգետնյա
1928 — Վերջին հրամանը
1928 — Միջամտություն
1928 — Չար կապեր
1929 — Բրոդվեյ
1929 — Ինչու՞ խոսել այս մասին
1930 — Բանակային շքերթ
1930 — Արծաթե ոհմակ
1931 — Խելագար շքերթ
1932 — Ուժեղ ճնշման տակ
1935 — Արոտավայրի վրայի տունը
1937 — Շանհայի դուստրը
1938 — Նշանառուները
1941 — Հարկադիր վայրէջք
1941 — Գաղտնի գործակալ Հոլթ
1943 — Յոթերորդ զոհը
1948 — Ոսկե աչք
1957 — Կառամատույցների քարավան


== Ծանոթագրություններ ==
Լռության պայմանագիր

«Լռության պայմանագիր» (անգլ.՝ «Silencing»), ամերիկա-կանադական մարտաֆիլմ-թրիլլեր, որը նկարահանվել է Ռոբին Պրոնտի կողմից Միքի Ռանումի սցենարով։ Գլխավոր դերերում նկարահանվել են Նիկոլայ Կոստեր-Վալդաուն և Աննաբել Ուոլիսը։
Ֆիլմը թողարկվել է DirecTV Cinema-ի միջոցով 2020 թվականի հուլիսի 16-ին, իսկ 2020 թվականի օգոստոսի 14-ին այն թողարկվել է Saban Films ընկերության VOD պլատֆորմներով։


== Սյուժե ==
Ֆիլմը պատմում է որսորդի և ոստիկանության շերիֆի մասին, որոնք հետևում են մարդասպանին, որը կարող է առևանգած լինել որսորդի դստերը շատ տարիներ առաջ։


== Դերերում ==


== Արտադրություն ==
2018 թվականի մայիսին հայտարարվել է, որ Նիկոլայ Կոստեր-Վալդաուն միացել է ֆիլմի դերասանական կազմին, իսկ Անդերս Էնգստոմը ֆիլմ է բեմադրելու Միք Ռանումի սցենարով։ 2019 թվականի փետրվարին Անաբել Վոլիսը միացել է ֆիլմի դերասանական կազմին, իսկ Ռոբին Փոյնթը փոխարինել է Էնգսթոմին։ 2019 թվականի ապրիլին Հիրո Ֆայնս Թիֆինը միացել է ֆիլմի դերասանական կազմին։ 2019 թվականի մայիսին ֆիլմի դերասանական կազմին միացել են Մելանի Սքրոֆանոն, Զան Մաքքլառնոնը և Շոն Սմիթը։
Հիմնական նկարահանումներն անցկացվել են 2019 թվականի մայիսին Կանադայում։


== Թողարկում ==
Ֆիլմի պրեմիերան պետք է կայանար South by Southwest փառատոնում 2020 թվականի մարտին, սակայն փառատոնը չեղյալ է հայտարարվել COVID-19 համաճարակի պատճառով։ Դրանից կարճ ժամանակ անց Saban Films-ը ձեռք է բերել ֆիլմի տարածման իրավունքները։ Այն թողարկվել Է ԱՄՆ-ում DirecTV Cinema-ի միջոցով 2020 թվականի հուլիսի 16-ին, իսկ 2020 թվականի օգոստոսի 14-ին թողարկվել է տեսանյութ հարցմամբ (Video on Demand): Կանադայում ֆիլմը թողարկվել է 2020 թվականի օգոստոսի 14-ին։ Ֆիլմն արժանացել է քննադատների բացասական արձագանքներին։


== Ծանոթագրություններ ==
Ալեքսանդր Կորդա

Ալեքսանդր (Շանդոր) Կորդա (անգլ.՝ Sir Alexander Korda, իսկական անունը՝ Շանդոր Լասլո Կելներ (հունգ.՝ Kellner Sándor László), սեպտեմբերի 16, 1893(1893-09-16)[…], Túrkeve, Mezőtúr District, Յաս-Նադկուն-Սոլնոկ, Հունգարիա - հունվարի 23, 1956(1956-01-23)[…], Լոնդոն, Միացյալ Թագավորություն, 1956), ռեժիսոր, պրոդյուսեր և սցենարիստ։ Ազգությամբ՝ հունգար։


== Կենսագրություն ==
Ալեքսանդր Կորդան ծնվել է 1893 թվականի սեպտեմբերի 16-ին, Թուրքեյեյում (Հունգարիա)։ Ծագումով հունգարացի է։ Սովորել է Վիեննայում և Փարիզում։ Բարձրագույն կրթությունը ստացել է Բուդապեշտի թագավորական համալսարանում։ Որոշ ժամանակ Փարիզում աշխատել է որպես թղթակից։ 1916-1919 թվականներին Հունգարիայում կնոջ՝ դերասանուհի Մարիա Կորդայի գլխավոր դերակատարումներով նկարահանել է մի շարք ֆիլմեր, ինչպես «Սպիտակ գիշերներ» (1916), «Մեկ միլիոնի մուրհակը» (1917), Հարիսոն և Բարիսոն» (1918), «Մարի Աննա (1919), «Յամատա» (1919), «Սպիտակ վարդեր» (1919), «Հարյուր տասնմեկերորդը» (1919) և այլն։
Կինոյում աշխատել է 1915 թվականից։ Նկարահանել է շահութաբեր զվարճալի ֆիլմեր և մելոդրամներ։ Հայրենիքից ակամա հեռացած Կորդան շարունակում է իր գործունեությունն Ավստրիայում, Գերմանիայում, ԱՄՆ-ում և Ֆրանսիայում (այդ ժամանակաշրջանի լավագույն ֆիլմերից են «Ծովի կայսրուհին» (1922), «Հաբսբուրգների ողբերգությունը (1923), «Թիկնապահը» (1926), «Տրոյացի Հելենայի անձնական կյանքը» (1927), «Մայերլինգ» (1927), «Լիլի» (1928), «Մարիուս» (1931), «Ձախ ափը» (1931) և այլն։ 1931 թվականից ապրել է Անգլիայում, որտեղ մեկ տարի անց իր եղբայրներ Զոլտանի և Վինսենթի հետ հիմնադրում է  «Լոնդոն ֆիլմս» կինոընկերությունը։ Կորդայի կինոընկերությունում աշխատել են կինոգործիչներ՝ ռեժիսորներ Գեորգ Պաբստը, Ռենե Կլերը, Ժակ Ֆեյդերը, Ժյուլիեն Դյուվիվիեն, Պոլ Սցիները, դերասաններ Կոնրադ Վեյդտը, Վիկտոր Շյոստրոմը, օպերատոր Ժորժ Պերինալը, նկարիչ Լազար Մեերսոնը, պրոդյուսեր Էրիխ Պոմերը և այլոց։  1932 թվականին կազմակերպել է Կադր «Հենրի VIII-ի անձնական կյանքը» կինոնկարից (1933), ռեժիսոր՝ Ալեքսանդր Կորդա «Լոնդոն ֆիլմս» բաժնետիրական ֆիրման, որը նպաստել է անգլիական կինոարվեստի բեմադրական կուլտուրայի բարձրացմանը։ Կինոնկարներից են՝ «Ռեմբրանդ»-ը (1936), «Լեդի Համիլտոն»-ը (1941)։ Անգլիական կինոարվեստին մատուցած ծառայությունների համար Կորդային շնորհվել է սըրի տիտղոս։
Ալեքսանդր Կորդան մահացել է 1956 թվականի հունվարի 23-ին, Լոնդոնում։


== Ծանոթագրություններ ==
Դանթե Գաբրիել Ռոսսետտիի նկարների ցանկ

Ստորև ներկայացված է անգլիացի պրեռաֆայելիտ նկարիչ Դանթե Գաբրիել Ռոսսետտիի (1828—1882) ստեղծագործությունների ցանկը։ Նկարների մասին մանրամասները հիմնականում մեջբերվել են ըստ Ռոսսետտիի արխիվի, որոշ լրացուցիչ նկարներ ուսումնասիրվել են Ուոլքերի պատկերասրահից։


== 1840—1849 ==


== 1850—1859 ==


== 1860—1869 ==


== 1870—1879 ==


== 1880—1882 ==


== Ծանոթագրություններ ==


== Արտաքին հղումներ ==
Դանթե Գաբրիել Ռոսսետտիի ստեղծագործությունների արխիվ
Պերեդելնիկի

Պերեդելնիկի (ռուս.՝ Передельники), գյուղ Ռուսաստանի Սմոլենսկի մարզի Ելնինսկի շրջանի կազմում։
Բնակչությունը 2007 թվականին գրանցված տվյալներով կազմում էր 7 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գմբեթի տակ (հեռուստասերիալ)

Գմբեթի տակ (անգլ.՝ Under the Dome), ամերիկյան գիտաֆանտաստիկ հեռուստասերիալ։ Ցուցադրությունն սկսվել է 2013 թվականի հունիսի 24-ին CBS հեռուստաընկերության եթերում։ Հեռուստասերիալը հիմնված է Սթիվեն Քինգի համանուն նովելի վրա։ Դանիացի ռեժիսոր Նիելես Արդեն Օպլևը նկարահանել է սցենարը։ Այժմ ցուցադրվում է հեռուստասերիալի 3-րդ եթերաշրջանը։


== Սյուժե ==
Սերիալը պատմում է Չեսթերս Միլ կոչվող քաղաքի մասին։ Քաղաքի վրա պատահական հայտնվում է թափանցիկ գմբեթ, որի հետևանքով մարդիկ հայտնվում են գմբեթի տակ և չեն կարողանում դուրս գալ Չեսթերս Միլ քաղաքից։ Գմբեթի հայտնվելու հետևանքով քաղաքում կորչում են հեռախոսային, ինտերնետային և բոլոր տեսակի կապերը, իսկ մարդիկ պետք է միջոցներ հայթայթեն գմբեթի տակ գոյատևելու համար։


== Դերասաններ և կերպարներ ==


== Արտաքին հղումներ ==
CBS
Hounds of Diana Archived 2018-02-17 at the Wayback Machine.
Միկի Արիսոն

Միկի Արիսոն (անգլ.՝ Micky Arison, հունիսի 29, 1949(1949-06-29), Թել Ավիվ, Իսրայել), իսրայելական ծագմամբ ամերիկացի ձեռնարկատեր, աշխարհի խոշորագույն կրուիզ օպերատորի՝ «Carnival Corporation»-ի գլխավոր գործադիր տնօրեն, ինչպես նաև Բասկետբոլի ազգային ասոցիացիայի «Մայամի Հիթ» թիմի սեփականատեր։


== Կենսագրություն ==
Միկի Արիսոնը Թեդ Արիսոնի որդին է, որը Մեշուլամ Ռիքլիսի հետ համատեղ հիմնադրել է «Carnival Corporation» ընկերությունը։ Նրա քույրը Շարի Արիսոնն է։ Բնակվում է Ֆլորիդայում՝ Բելլ Հարբոր քաղաքում։ Ունի երկու 200 ֆուտ կշռող զբոսանավ, որոնց վրա էլ ապրում է։ Սովորել է Մայամիի համալսարանում, սակայն ուսումը չի ավարտել։
2011 թվականին «Ֆորբս» ամսագիրը նրա կարողությունը գնահատել է 5,9 մլրդ դոլար՝ 169-րդ տեղը դնելով աշխարհի ամենահարուստ մարդկանց ցուցակում։
1995 թվականին Արիսոնը դարձել է «Մայամի Հիթ» բասկետբոլային թիմի սեփականատերը։ Նրա գնման պահից ակումբը երեք անգամ՝ 2006, 2012 և 2013 թվականներին, դարձել է «NBA»-ի չեմպիոն։
Միկին ամուսնացած է Մեդելին Արիսոնի հետ, ունեն երկու երեխա։ Նրանցից մեկը՝ Նիկը, զբաղեցնում է «Մայամիի Հիթի» գլխավոր տնօրենի պաշտոնը։


== Ծանոթագրություններ ==


== Արտաքին հղումներ ==
Միկի Արիսոն Թվիթթերում
Micky Arison profile at Forbes «World’s Richest People».
Highlights on Micky Arison Archived 2012-08-23 at the Wayback Machine.
Ռակովա (այլ կիրառումներ)

Ռակովա, կարող է վերաբերել՝

Ռակովա - գետ Ռուսաստանում
Ռակովա - գյուղ Ուկրաինայի Վիննիցայի մարզի Տոմաշպոլի շրջանում
(225) Հենրիետա

(225) Հենրիետա (անգլ.՝ Henrietta), աստերոիդ աստերոիդների գոտու արտաքին մասում։ Հայտնաբերվել է 1882 թվականի ապրիլի 19-ին Յոհան Պալիսայի կողմից Վիեննայում։
Միջին հեռավորությունը Արեգակից կազմում է 3,39201 ա. մ., առավելագույնը մոտենում է 2,4955 ա. մ. հեռավորության վրա և հեռանում 4,2885 ա. մ., իսկ Երկրի ուղեծրին Հենրիետա աստերոիդը նվազագույնը մոտենում է 1,5787 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 2281,83 երկրային օրվա ընթացքում, իր ուղեծրով շարժվելով միջինում 0,157768 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 20,87° անկյուն։
Հենրիետա աստերոիդը պատկանում է Կիբելեի աստերոիդների ընտանիքին։ Այս ընտանիքի աստերոիդները շարժվում են Արեգակի շուրջ 3,27 - 3,7 ա. մ. մեծ կիսաառանցքներով, էքսցենտրիսիտետը` փոքր է քան 0,3 և ուղեծրի թեքումը` փոքր քան 25°։
Ըստ Տոլենի սպեկտրալ դասակարգման պատկանում է F դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(225) Հենրիետա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մամոնա Պատրիսիա

Պատրիսիա  Մամոնա (պորտ.՝ Patrícia Mamona, նոյեմբերի 21, 1988(1988-11-21), Լիսաբոն, Լիսաբոն, Պորտուգալիա), եռացատկում հանդես եկող պորտուգալացի թեթևատլետ, 2016 թվականի Եվրոպայի չեմպիոն, Տոկիոյի 2020 Օլիմպիական խաղերի արծաթե մեդալակիր, 2012 և 2016  թվականների Ամառային օլիմպիական խաղերի մասնակից։ Պարգևատրվել է Պորտուգալիայի Արժանիքների շքանշանով։


== Կենսագրություն և կարիերիա ==
Պատրիսիան միջազգային ասպարեզում նորամուտը նշել է 2005 թվականին։ Այդ տարի Եվրոպայի գավաթի խաղարկությունում դարձել է չորրորդ հեռացատկորդը, իսկ Մարակեշում կայացած պատանիների աշխարհի առաջնությունում եռացատկում գրավել է 7-րդ տեղը։ 2016 թվականին դարձել Է Եվրոպայի չեմպիոն, իսկ հետո Ռիո դե Ժանեյրոյում կայացած Օլիմպիական խաղերում զբաղեցրել է 6-րդ տեղը՝ թարմացնելով Պորտուգալիայի ազգային ռեկորդը։


== Հիմնական արդյունքներ ==


== Ծանոթագրություններ ==


== Արտաքին հղումներ ==
Պատրիսիա Մամոնա - անձնական էջը IAAF-ում(անգլ.)
Պատրիսիա Մամոնա Ինստագրամում
Նագոյայի բարձր շենքերի ցանկ


== Աշխարհի ամենաբարձր շենքերը ==


=== Կառուցվող շենքերը ===
Ցուցակում նշված շենքերը, որոնք նախատեսվում է կառուցել, կգերազանցեն 100 մետրի սանդղակը։


=== Առաջարկված ===
Ցուցակում ներկայացված են շենքի բարձրությունը 100 մետր։


== Արտաքին հղումներ ==
[1]
[2]
[3]
Սառույցի արքայադուստրը (ֆիլմ)

«Սառույցի արքայադուստրը» (անգլ.՝ Ice Princess), Թիմ Ֆայվելլի կատակերգական ֆիլմը։


== Սյուժե ==
Թինա Հերվուդը գեղասահքի չեմպիոն է եղել, բայց նրա աստղը վաղուց խամրել էր։ Այժմ նա իր դստեր՝ Ջենի մարզիչն է, ում հետ հույսեր է փայփայում, որ վերջինիս կհաջողվի կյանքի կոչել իր այն սպորտային համարձակ երազանքները, որոնք ինքը չէր կարողացել իրագործել։
Բայց շուտով պարզ է դառնում, որ գեղասահորդի նշանակալի տվյալներ ունի ոչ թե Ջենը, այլ նրա սաներից մեկ ուրիշը՝ դպրոցական գերազանցիկ, սուսիկ-փուսիկ Քեյսի Կարլայլը։ Արդյոք Թինան կկարողանա դեմ դուրս գալ մայրական բնազդին և սկսել դեպի փառքի պատվանդան առաջ տանել իրեն օտար այդ աղջկան...
Եվ Քեյսին արդյոք խիզախ կլինի այնքան, որ դեմ գնա մոր կամքին՝ ընդունվելու Հարվարդի համալսարան և պայքարելու «Սառույցի արքայադուստր» թագի համար։


== Դերերում ==


== Նկարահանող խումբ և արտադրություն ==
Ռեժիսոր՝

Թիմ ֆեյվելլ (Tim Fywell)Պրոդյուսերներ՝ 

Դեյվիդ Բլեքման (David Blackman)
Կրիստին Բարր (Kristin Burr)
Ռիչարդ Կաուեն (Richard Cowan)
Կարեն Գլասս (Karen Glass)
Բրիջեթ Ջոնսոն (Bridget Johnson)
Ուիլյամ Բ. Ուիլսոն III (William W. Wilson III)Սցենարիստներ՝

Մեգ Կեբոթ (Meg Cabot) (պատմվածք)
Հեդլի Դեվիս (Hadley Davis)Օպերատոր՝

Դեյվիդ Հեննինգս (David Hennings)Կոմպոզիտոր՝

Քրիստոֆ Բեկ (Christophe Beck)


== Ֆիլմի սաունդթրեքներ ==
Raven Symone՝ «Bump»
Superchick՝ «Get Up»
Ջեսսի Մակքարթնի՝ «Get Your Shine On»
Panettiere, Hayden՝ «I Fly»
Էմմա Ռոբերթս՝ «If I Had It My Way»
Woodward Lucy՝ «It’s Oh So Quiet»
Jump5՝ «Just A Dream»
Aly & AJ՝ «No One»
Caleigh Peters՝ «Reach»
DeGarmo Diana՝ «Reachin' For Heaven»
Tina Sugandh՝ «There Is No Alternative»
Նատաշա Բեդինգֆիլդ՝ «Unwritten»
Միշել Բրանչ՝ «You Set Me Free»
Բրիթնի Սփիրս՝ «Toxic»
Մադոննա՝ «Ray of Light»


== Հետաքրքիր փաստեր ==
Կարգախոսը՝ «From small town Mathlete, To big time Athlete»
Գանձումը ԱՄՆ-ում՝ 24 402 491 դոլար
Գանձումը աշխարհում՝ + $3 243 000 = $27 645 491
Դիտումների քանակ՝
ԱՄՆ՝  3.81 մլն
Նիդերլանդներ՝ 41.4 հազար
Իսպանիա՝ 28.6 հազար։
Պրեմիերա (աշխարհում)՝ 2005 թվականի մարտի 18
Գլխավոր դերակատարուհի Միշել Տրախտենբերգը մինչ ֆիլմը երբեք չէր սահել չմուշկներով։ Նա 10 ամսվա ընթացքում պրոֆեսիոնալ գեղասահք է ուսանել հատուկ այս ֆիլմի համար։
«Արհեստական լճակը», որի վրա սահում է Քեյսի Կարլայլը, իրականում սահադաշտ է՝ պատրաստված Custom Ice Inc ընկերության պատվերով։
Երկու մայր-դուստր զույգերի ծննդյան օրերը համընկնում  են։ Միշել Տրախտենբերգը և Ջոան Կյուսակը ծնվել են հոկտեմբերի 11-ին, Քիմ Քետտրոլլը և Հայդեն Պանետտյերին՝ օգոստոսի 21-ին։


== Ծանոթագրություններ ==


== Արտաքին հղումներ ==
«Принцесса льда»(անգլ.) ֆիլմը Internet Movie Database կայքում
Саундтреки к фильму.
Միխայլովկա (գյուղ, Վելիկա Բոգաչկայի շրջան)

Անվան այլ կիրառումների համար տե՛ս՝ ՄիխայլովկաՄիխայլովկա (ուկրաիներեն՝ Михайлівка), գյուղ Ուկրաինայի Պոլտավայի մարզի Վելիկա Բոգաչկայի շրջանում։
2001 թվականի տվյալներով Միխայլովկա գյուղում բնակվում էր 625 մարդ։ Բնակավայրը զբաղեցնում է 1324 կմ² տարածք։ Բնակչության խտությունը կազմում էր 472,05 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վերջին հարցը (պատմվածք)

«Վերջին հարցը»՝ գիտաֆանտաստիկ կարճ պատմվածք է։ Այն հանդիսանում է Այզեկ Ազիմովի ամենահայտնի և կարևոր ստեղծագործություններից մեկը։
Պատմվածքը առնչվում է մարդկությանը հուզող ամենամեծ և կարևոր՝ տիեզերքի կործանումից խուսափելու հարցի հետ։


== Ամփոփում ==
Ուշադրություն. այս հատվածը ներառում է տվյալներ, որոնք հնարավոր է՝ չցանկանաք իմանալ նախքան պատմվածքը կարդալը։
Պատմվածքը ներկայացնում է հզորագույն Մուլտիվակ (Multivac) գերհամակարգիչների հարաբերությունները մարդկության հետ՝ 2061 թ.-ից սկսվող յոթ դրվագների միջոցով։ Յուրաքանչյուր դրվագում համակարգչին է տրվում մարդկությանը հուզող ամենամեծ հարցը՝ ինչպե՞ս կարելի է խուսափել տիեզերքի կործանումից (համարժեք է. ինչպե՞ս կարելի է փոքրացնել տիեզերական էնտրոպիան, կամ՝ հնարավո՞ր է արդյոք ետ շրջել թերմոդինամիկայի երկրորդ օրենքի գործողությունը [տվյալ կոնտեքստում՝ տիեզերքի էնտրոպիայի իմաստով])։ Բավականին «մտածելուց» հետո Մուլտիվակի միակ պատասխանն է՝ «Իմաստ ունեցող պատասխանի համար դեռ բավարար տվյալներ չկան»։
Պատմվածքը առաջ է շարժվում դեպի մարդկության և գիտության զարգացման նորանոր ժամանակահատվածներ։ Յուրաքանչյուր ժամանակաշրջանում ինչ-որ մեկը տալիս է «վերջին» հարցը էնտրոպիայի ետ շրջման մասին, սակայն ամեն անգամ Մուլտիվակի հետնորդները ստիպված են պատասխանել՝ «Իմաստ ունեցող պատասխանի համար դեռ բավարար տվյալներ չկան»։
Վերջին դրվագում մարդկության աստվածանման հետնորդը (տիեզերքով մեկ սփռված անթիվ մարդկանց միասնական մտավոր գործընթացը) տեսնում է, թե ինչպես են աստղերը մեկ առ մեկ մարում՝ ի նշան տիեզերքի մոտալուտ կործանման։ Մարդկությունը վերջին անգամ տալիս է արդեն սկսված կործանումից խուսափելու հարցը ձգողականության ու ժամանակի սահմաններից անդին գերտարածությունում գտնվող՝ Մուլտիվակի հետնորդ ԷյՍի-ին [AC], այնուհետև «միանում» նրա հետ և անհետանում։
ԷյՍի-ն դեռ ի վիճակի չէ պատասխանել, բայց շարունակում է մտորել այդ հարցի վերաբերյալ նույնիսկ ժամանակի ու տարածության գոյության դադարելուց հետո։ Ի վերջո այն բացահայտում է պատասխանը, բայց արդեն ոչ ոք չկա հայտնելու համար. տիեզերքն արդեն մեռած է։ Այդ ժամանակ ԷյՍի-ն որոշում է ցուցադրել պատասխանը՝ իրականացնելով էնտրոպիայի ետ շրջում, և վերստեղծելով տիեզերքը.


== Հրապարակում ==
բնօրինակի վերնագիր՝ The Last Question
բնօրինակի լեզու՝ անգլերեն
առաջին հրապարակման ամսաթիվ՝ 1956 թ. նոյեմբեր
առաջին հրապարակման կրիչ՝ տպագիր. Գիտաֆանտաստիկ Եռամսյա հանդես [Science Fiction Quarterly]
ժանր՝ գիտաֆանտաստիկ
ձևաչափ՝ պատմվածք


== Ծանոթագրություններ ==


== Արտաքին հղումներ ==
Պատմվածքի ամբողջական տեքստը (անգլերեն) Archived 2013-11-06 at the Wayback Machine.
Մարկ Վոլոսով

Մարկ Գրիգորևիչ Վոլոսով (ռուս.՝ Марк Григорьевич Волосов, 1895, Վիտեբսկի նահանգ, Ռուսական կայսրություն - հոկտեմբեր 1941), խորհրդային թարգմանիչ, Գրողների միության անդամ 1934 թվականից։


== Կենսագրություն ==
Մարկ Վոլոսովը ծնվել է Վիտեբսկի նահանգում 1895 թվականին։ Առաջին համաշխարհային պատերազմի ժամանակ զորակոչվել է բանակ, ցուցաբերած խիզախության համար երկու անգամ պարգևատրվել է Գեորգիևյան խաչով։ Հայտնվել է գերմանական գերության մեջ,որտեղից  փախել է։ Հասել է Նորվեգիա, որտեղից մեկնել է Ամերիկա։ Մի քանի տարի աշխատել է որպես նավաստի, մինչև 1923 թվականին վերադարձել է Ռուսաստան։
Անգլերենի իմացությունը նրան թույլ է տվել զբաղվել գեղարվեստական գրականության թարգմանությամբ։ Նրա օգնությամբ խորհրդային ընթերցողները ծանոթացել են այնպիսի հեղինակների հետ, ինչպիսիք են Թեոդոր Դրայզերը, Մայքլ Գոլդը, Գրեյս Լամպկինը, Էրսկին Կոլդուելը։ Չնայած ժողովրդականությանը՝ Վոլոսովի թարգմանությունները երբեմն գնահատվել են որպես անփույթ։
Հայրենական մեծ պատերազմի ժամանակ Մարկ Վոլոսովը, որն այդ ժամանակ ապրում էր Մոսկվայում, գրանցվել է աշխարհազորայինների կազմում և ծառայության է զորակոչվել 1941 թվականի հուլիսին։ Նա հայտնվել է Գրողների վաշտում, որտեղ անցկացրել է ծառայության առաջին ամիսները, իսկ այնուհետեւ տեղափոխվել է սանիտարական մաս՝ դրամատուրգ Մարկ Տրիգերի ղեկավարությամբ։ Սեպտեմբերի վերջին նրա հետ գրավոր կապը դադարել է, հետագայում նա ճանաչվել է անհետ կորած։ Ամենայն հավանականությամբ, զոհվել է 1941 թվականի հոկտեմբերին Վյազմայի մոտ շրջափակման մեջ։


== Ընտանիք ==
Էսֆիր Մաքսիմովնա Վոլոսովա, կինը,
Վլադիմիր Մարկովիչ Վոլոսով (1928-2010), որդին։


== Ծանոթագրություններ ==
Շեդիևսկի գյուղական խորհուրդ (Նովոսանժարսկի շրջան)

Շեդիևսկի գյուղական խորհուրդ  (ուկրաիներեն՝ Шедіївська сільська рада), Ուկրաինայի Պոլտավայի մարզի Նովոսանժարսկի շրջանում։
2001 թվականի տվյալներով Շեդիևսկի գյուղական խորհրդում բնակվում էր 589 մարդ։ Խորհրդում կա 2 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Դատավարական ժամկետներ

Դատավարական ժամկետներ,  ժամանակահատված, որի ընթացքում դատավարության մասնակիցները իրավունք ունեն կամ պարտավոր են կատարել որոշակի դատավարական գործողություններ կոչվում է դատավարական ժամկետներ։ Դատավարական ժամկետներ սահմանվում են օրենքով (քրեական գործի նախաքննության ժամկետ, մեղադրանք առաջադրելու ժամկետ ևն) կամ դատարանի վճռով (լրացուցիչ ապացույցներ ներկայացնելու ժամկետ ևն)։ Հաշվում են ժամերով, օրերով և ամիսներով։ Որպես կանոն, հաշվի մեջ չի մտնում դատավարական ժամկետի սկսելու ժամն ու օրը։ Օրերով հաշվելու դեպքում դատավարական ժամկետներն ավարտվում են վերջին օրվա ժամը 24-ին, ամիսներով՝ վերջին ամսվա համապատասխան օրը։ Դատավարական ժամկետները պահպանված են համարվում, եթե մինչև ժամկետի ավարտը բողոքը կամ դատավարական փաստաթուղթը հանձնվում է փոստին։ Օրենքով սահմանված դատավարական ժամկետները փոփոխության ենթակա չեն, բացառությամբ օրենսդրությամբ նախատեսված դեպքերի։ Բաց թողնված  դատական ժամկետները հարգելի պատճառների առկայության դեպքում, կարող են վերականգնել դրա իրավունքն ունեցող պաշտոնատար անձինք։


== Գրականություն ==
Ռևյակինո (այլ կիրառումներ)

Ռևյակինո, կարող է վերաբերել՝

Ռևյակինո - գյուղ Ուկրաինայի Սումիի մարզի Պուտիվիլի շրջանում
Ռևյակինո - քաղաքատիպ ավան Ռուսաստանի Տուլայի մարզի Յասնոգորսկի շրջանի կազմում
Բալանկա Կամուրջգլուխ

Բալանկա Կամուրջգլուխ, գյուղակ Արևմտյան Հայաստանում, Էրզրումի վիլայեթի Երզնկայի գավառում։


== Բնակչություն ==
1872-1873 թվականներին ուներ 3 տուն հայ և 1 տուն քուրդ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Don’t Let the Sun Go Down on Me

«Don’t Let The Sun Go Down On Me», բրիտանացի երգիչներ Ջորջ Մայքլի (Wham! փոփ դուետի նախկին մասնակից) և Էլթոն Ջոնի երգը՝ թողարկված 1991 թվականին Arista ձայնագրման ընկերության կողմից Duets ալբոմի շրջանակներում։ Սինգլը դարձել է Ջորջ Մայքլի տասներորդ և վերջին № 1 հիթը՝ Billboard Hot 100 հիթ-շքերթում։ «Don’t Let The Sun Go Down On Me» երգը դարձել է Էլթոն Ջոնի 1974 թվականի Caribou ալբոմի հին երգերից մեկւ ամենամեծ հաջողություն ունեցած քավեր տարբերակը։ 1993 թվականին երգը ներկայացվել է «Գրեմմի» մրցանակի՝ «Լավագույն վոկալային փոփ-կատարում դուետի կամ խմբի կողմից»։


== Երգացանկ ==
February 1991 UK 7" vinyl single/cassette«Don’t Let the Sun Go Down on Me»
«Song for Guy»February 1991 UK 12" vinyl/CD single«Don’t Let the Sun Go Down on Me»
«Song for Guy»
«Sorry Seems to Be the Hardest Word»November 1991 US/UK 7" vinyl/cassette single(John & George Michael) «Don’t Let the Sun Go Down on Me»
(Michael) «I Believe (When I Fall in Love It Will Be Forever)»November 1991 US/UK 12 vinyl single(John & George Michael) «Don’t Let the Sun Go Down on Me»
(Michael) «I Believe (When I Fall in Love It Will Be Forever)»
(Michael) «Last Christmas»November 1991 US/UK compact disc single(John & George Michael) «Don’t Let the Sun Go Down on Me»
(Michael) «I Believe (When I Fall in Love It Will Be Forever)»
(Michael) «If You Were My Woman»
(Michael) «Fantasy»November 1991 US/UK compact disc single(John & George Michael) «Don’t Let the Sun Go Down on Me»
(Michael) «I Believe (When I Fall in Love It Will Be Forever)»
(Michael) «Freedom (Back to Reality Mix)»
(Michael) «If You Were My Woman»


== Հիթ-շքերթներ և հավաստագրումներ (1991 թվականի տարբերակ) ==


== Հիթ-շքերթներ և հավաստագրումներ (1974 թվականի տարբերակ) ==


=== Շաբաթական հիթ-շքերթներ ===


=== Տարեվերջյան հիթ-շքերթ ===


=== Հավաստագրումներ ===


== Ռեմիքսներ և տարբերակներ ==
Jay Chattaway-ն ստեղծել է երգի ջազ տարբերակը, որը Maynard Ferguson-ն առաջին անգամ ներկայացրել է 1970-ական թվականների «The Mark of Jazz» (Sid Mark) շոուում։
Roger Daltrey-ը կատարել է երգը 1987 թվականի «Կորած տղաները» ֆիլմի սաունդթրեքի համար։
Աֆրոամերիկյան The Winans խումբը թողարկել է երգի իր տարբերակը 1987 թվականի Decisions ալբոմում։
Gloria Estefan-ը ձայնագրել է երգի քավեր տարբերակը 1989 թվականին և այն թողարկել որպես իր «Here We Are» սինգլի B-side, ինչպես նաև որպես 1994 թվականի Hold Me, Thrill Me, Kiss Me ալբոմի վերջին երգ։


== Ծանոթագրություններ ==


== Արտաքին հղումներ ==
Երգի տեքստը MetroLyrics կայքում
George Michael — official website(անգլ.)
Դաշնակցային պատերազմ

Դաշնակցային պատերազմ (լատ.՝ bellum sociale), Հռոմի դեմ դաշնակիցների՝ իտալիկների ապստամբությունը  մեր թվարկությունից առաջ 90—88 թվականներին։ Դաշնակիցները ապստամբեցին հռոմեական քաղաքացիության իրավունք նվաճելու համար։ Հռոմեացիները մի քանի պարտություններից հետո, մեր թվարկությունից առաջ 90 թվականին ստիպված օրենք հրատարակեցին՝ ճանաչելով հավատարիմ դաշնակիցների իրավունքը։ Դա պառակտեց շարժումը և հասցրեց նրա պարտությանը։ 
Այնուամենայնիվ, պատերազմի շնորհիվ դաշնակիցներն ստացան քաղաքացիության իրավունք։ Դաշնակցային պատերազմը նպաստել է Իտալիայի տարբեր մասերի տնտեսական մերձեցմանը և լատինականացմանը։
Հովհաննես Մաճկալյան

Հովհաննես Մաճկալյան (մայիսի 29, 1995(1995-05-29), Երևան, Հայաստան), հայ ֆուտբոլիստ, Հայաստանի առաջնության Կապանի «Գանձասար» ակումբի և Հայաստանի մինչև 19 տարեկանների հավաքականի կիսապաշտպան։


== Ակումբային կարիերա ==
Հովհաննես Մաճկալյանը «Ուլիս» ակումբի սան է։ Տասնյոթ տարեկանում ընդգրկվել է «Ուլիսի» կազմում՝ մասնակցելու Հայաստանի առաջնությանը։ Առաջին անգամ ընդգրկվել է հինգերորդ տուրի՝ «Արարատ» ակումբի դեմ խաղի հայտացուցակում, որտեղ նրա թիմը պարտվել է 1:2 հաշվով։ Այդ խաղում էլ Մաճկալյանը կատարել է իր նորամուտը թիմի կազմում՝ ավելացված ժամանակում (91-րդ րոպե) փոխարինելով Արամ Բարեղամյանին։ Աստիճանաբար մարզչական շտաբը Մաճկալյանին հնարավորություն է տվել համագործակցել իր թիմակիցների հետ։ Ամռանը՝ հուլիսի 24-ին, Մաճկալյանը մասնակցել է Չեմպիոնների լիգայի՝ Տիրասպոլի «Շերիֆ» ակումբի դեմ խաղին։ Խաղն ավարտվել է Մաճկալյանի թիմի պարտությամբ (0:1), և երկու խաղերի արդյունքով հաջորդ փուլ է անցել հակառակորդը։ Սեպտեմբերի 24-ին՝ Հայաստանի Սուպերգավաթի խաղարկության շրջանակներում անցկացվող հանդիպման 112-րդ րոպեին փոխարինել է Ջուլիանո Խիմենեսին։ Հանդիպումն ավարտվել է 0։0 հաշվով, և 11 մետրանոցների արդյունքում հաղթել է «Միկան»։


== Ելույթների վիճակագրություն ==
2012 թվականի նոյեմբերի 14-ի տվյալներով


== Կարիերան հավաքականում ==
«Ուլիսի» կազմում մասնակցելով տարբեր մրցաշարերի՝ Հովհաննես Մաճկալյանն արժանացել է Հայաստանի մինչև 19 տարեկանների հավաքականի մարզչական շտաբի ուշադրությանը։ 2012 թվականի հոկտեմբերի 9-ին կատարել է իր նորամուտը մինչև 19 տարեկանների հավաքականում՝ մասնակցելով 2009 թվականի Եվրոպայի առաջնության որակավորման փուլի՝ Շոտլանդիայի հավաքականի դեմ խաղին։ Մաճկալյանը խաղադաշտ է դուրս եկել հադիպման վերջում՝ խաղի 84-րդ րոպեին փոխարինելով Սարգիս Շահինյանին։ Այդ խաղում հայ պատանիները կրել են խոշոր հաշվով պարտություն (0:4)։ Հաջորդ խաղը Մաճկալյանն անցկացրել է պահեստայինների նստարանին (այդ խաղը նույնպես ավարտվել է 0:4 հաշվով պարտությամբ), իսկ երրորդ հանդիպմանը Մաճկալյանը խաղադաշտ է դուրս եկել առաջին րոպեներից և խաղալով մինչև հինգերորդ րոպեն՝ իր տեղը զիջել է Ալբերտ Զոհրաբյանին։ Սկզբում խաղն ընթացել է ոչ-ոքի, սակայն 82-րդ րոպեին ռումինացիներին հաջողվել է գրավել Հայաստանի դարպասը։


== Ծանոթագրություններ ==


== Արտաքին հղումներ ==
Ֆուտբոլիստի էջը ՀՖՖ պաշտոնական կայքում (ռուս.)
Ֆուտբոլիստի էջը footballdatabase.eu կայքում (անգլ.)
Ֆուտբոլիստի էջը soccerway.com կայքում(անգլ.)
Միխայլովկայի շրջան (Զապորոժիեի մարզ)

Միխայլովկայի շրջան (ուկրաիներեն՝ Михайлівський район), շրջան Ուկրաինայի Զապորոժիեի մարզում։
Ստեղծվել է 1923 թվականին։ Վարչական կենտրոնը՝ Միխայլովկա։


== Աշխարհագրություն ==
Շրջանի տարածքի մակերեսը կազմում է 1070 կմ²։


== Բնակչություն ==
2013 թվականի մարդահամարի արդյունքներով շրջանում բնակվում էր 29628 մարդ։ Բնակչության խտությունը կազմում էր 27,69 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Սեմյոնովսկոե (գյուղ, Վյազեմսկի շրջան)

Անվան այլ կիրառումների համար տե՛ս՝ ՍեմյոնովսկոեՍեմյոնովսկոե (ռուս.՝ Семёновское), գյուղ Ռուսաստանի Սմոլենսկի մարզի Վյազեմսկի շրջանի կազմում։
Բնակչությունը 2007 թվականին գրանցված տվյալներով կազմում էր 22 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Խանիրեշ

Խանիրեշ, գյուղ Արևմտյան Հայաստանում, Վանի վիլայեթի Հեքյարիի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Կազորատե Պրիմո

Կազորատե Պրիմո (իտալերեն՝ Casorate Primo), կոմունա Իտալիայի Լոմբարդիա մարզի Պավիա գավառում։
Բնակչությունը կազմում է 7003 մարդ (2004 թվական)։ Խտությունը կազմում է 778 մարդ/կմ²։ Տարածքը 9 կմ² է։ Փոստային ինդեքս՝ 27022։ Հեռախոսային կոդ՝ 02։


== Ծանոթագրություններ ==
Պլուտոն (դիցաբանություն)

Պլուտոն (հին հունարեն՝ Πλούτων, լատ.՝ Pluto), հին հունական և հռոմեական առասպելաբանությունում թագավորության և մահվան աստծո անուններից մեկը։ Մ.թ.ա. V դարից սկսած այս անվանն ավելացվել է նաև Հադես անունը։
Պլուտոնը Սատուրնի և Օպայի ավագ որդին է, Յուպիտերի, Նեպտունի, Սերեսի, Վեստայի և Յունոնայի եղբայրը, Պրոզերպինայի աստվածուհու քեռին և ամուսինը։ Տիտաներին ու հսկաներին հաղթելուց հետո նրա եղբայրները բաժանում են տիեզերքը և Պլուտոնը ժառանգում է անդրշիրիմյան թագավորությունն ու իշխանությունը մահացածների ստվերների վրա։ Պլուտոնը համարվում էր «հյուրընկալ», բայց անբարեխիղճ աստված, որը պատրաստակամորեն ընդունում էր բոլորին իր բնակության վայրում, բայց ոչ մեկին չէր թողնում հետ վերադառնալ։ Մի շարք առասպելներ Պլուտոնի անունը կապում էին հարստության աստծու` Պլուտոսի անվան հետ։ Պլուտոնին նվիրված միայն մեկ հայտնի տաճար կա, որը գտնվում է Հելլադայում։ Պլուտոնին զոհաբերում էին խոշոր եղջերավոր անասուններ։ Նրան պատկերում էին գավազանը ձեռքին, երբեմն` եղջյուրով։
Ի պատիվ Պլուտոնի և Պրոզերպինայի, Հռոմում տոնում էին Տերենտինյան և Տևրիկյան խաղերը ։


== Հին հունական առասպելաբանություն ==
Պլուտոնը կռվել է Հերակլեսի հետ, երբ նա գնացել է Եվրիսի համար դժոխային շան հետևից։ Հերակլեսը վիրավորել է Պլուտոնի ուսը, ով պետք է լքեր իր թագավորությունը և մեկներ Օլիմպոս՝ աստվածների բժշիկ Պեոնի մոտ, վերքը բուժելու համար։ Մի ուրիշ անգամ Պլուտոնը լքել է իր տարածքը Պերսեփոնեսին առևանգելու համար։ Պլուտոնը կախարդական գլխարկ ուներ, որը դարձնում էր նրան անտեսանելի։ Այն հագնում էին նաև Պերսևսը, Աթենասը և Հերմեսը։


== Հին հռոմեական առասպելաբանություն ==
Հին հռոմեական դիցաբանության մեջ Պլուտոնը Սատուրնի և Օպայի (Քրոնոս և Ռեա) որդին է, Յուպիտերի, Յունոնայի, Նեպտունի, Սերեսի և Վեստայի եղբայրը։ Պլուտոնը որպես ժառանգություն է ստացել անդրշիրիմյան աշխարհը և նշանակվել ստորգետնյա հարստությունների աստված։ Նա մարդկանց մեջ ներշնչել է անդիմադրելի սարսափ, քանի որ նա հայտնվել է երկրի երեսին՝ միայն ընտրելու իր հաջորդ զոհին և նրան քաշելու իր մռայլ տունը։ Պլուտոնը ստուգել է, թե արդյոք երկրի վրա կան ճեղքեր, որոնց միջոցով արևի ճառագայթը կարող է ներթափանցել իր մութ թագավորությունը և ցրել այնտեղ տիրող մթությունը։ Նա ուներ կառք, որը տեղափոխվում էր չորս սև հենակներով։
Մի անգամ նա փախցնում է բույսերի գեղեցիկ աստվածուհի Պրոզերպինային, որին նա նստեցնում է Հադեսի գահի վրա և դարձնում իր թագուհին։


== Ծանոթագրություններ ==


== Աղբյուրներ ==
Պլուտոն |հատոր 20
Պլուտոն|Ա.Ն.Շուկարյով
Յ.Բ.Ցիրկին Հին Հռոմի առասպելներ. — М., 2000. Արխիվացված է Հունվար 25, 2012 Wayback Machine-ի միջոցով:
Կեղծ-Ապոլոդորուս։ Դիցաբանական գրադարան  I 6, 2 և այլն
«Պլուտոն»։ Առասպելաբանության հանրագիտարան։ Վերցված է 2013-08-22
Նեդսայա

Նեդսայա (էստ․՝ Nedsaja), գյուղ Էստոնիայի Պիլվամաա նահանգի Վեռսկա շրջանում։
2011 թվականի տվյալներով գյուղում բնակվում էր 20 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Շալ լա Մոնտան

Շալ լա Մոնտան (ֆր.՝ Challes-la-Montagne), համայնք Ֆրանսիայում, գտնվում է Ռոն Ալպ ռեգիոնում։ Էնի դեպարտամենտը։ Մտնում է Պոնսեն համայնքի կազմի մեջ։ Հանդիսանում է Նանտյուա շրջանի օկրուգը։
Համայնքի INSEE կոդ՝ 01077։


== Տեղադրություն ==

Համայնքը տեղակայված է Փարիզից 390 կմ հարավ-արևելք, Լիոն քաղաքից 65 կմ հյուսիս-արևելք, Բուրակ ան Բրես շրջանից 21 կմ դեպի հարավ-արևելք։


== Կլիմա ==
Համայնքում կլիման կիսացամաքային է՝ խիստ ամառ ու ձմեռ։ Անձրևները հաճախակի չեն լինում՝ հիմնականում ամռանը։


== Պատմություն ==
Գյուղի մասին առաջին հիշատակումը վերաբերվում է 13-րդ դարին։ 2006 թվականի հուլիսի 9-ից համայնքը կոչվել է Շալ։


== Բնակչություն ==
Համայնքի բնակչությունը 2010 թվականին կազմում էր 179 մարդ։


== Վարչակազմ ==


== Տնտեսություն ==
2010 թվականի տվյալներով 112 աշխատունակ տարիքի մարդկանցից (15-64 տարեկան) 86-ը տնտեսապես ակտիվ էին, 26-ը անգործունակ (Ակտիվության ցուցանիշը — 76,8%, 1999 թվականին եղել է՝ 77,7%)։ 86 աշխատունակ բնակիչներից 77-ը աշխատում էին (42 տղամարդ և 35 կին), անաշխատանք էին 9-ը (5 տղամարդ և 4 կին)։
26 անգործունակ մարդկանցից 6-ը աշակերտներ կամ ուսանողներ են, 10-ը թոշակառու, 10-ը անաշխատունակ էին այլ պատճառներով։


== Ծանոթագրություններ ==


== Արտաքին հղումներ ==
«Шаль-ла-Монтань» (ֆրանսերեն)։ Ֆրանսիայի տվայլների և տնտեսական հետազոտությունների ազգային ինստիտուտ։ Վերցված է 2014-05-17 
«Шаль-ла-Монтань» (ֆրանսերեն)։ cassini.ehess.fr։ Արխիվացված է օրիգինալից 2014-02-22-ին։ Վերցված է 2014-05-17
ԽՍՀՄ Սահմանադրության օր

ԽՍՀՄ Սահմանադրության օր, պետական տոն նախկին Խորհրդային Միությունում։
Առաջին անգամ սահմանվել է ԽՍՀՄ ԿԳԿ նախագահության 1923 թվականի օգոստոսի 3-ի դեկրետով՝ ի նշանավորումն 1923-ի հուլիսի 6-ին ԿԳԿ II նստաշրջանում ընդունված ԽՍՀՄ առաջին սահմանադրության։ 1924—36-ին տոնվել է ամեն տարվա հուլիսի 6-ին։
1936 թվականի դեկտեմբերի 5-ին ԽՍՀՄ սովետների VIII արտակարգ համագումարն ընդունեց սահմանադրություն՝ այսպես կոչված «հաղթանակած սոցիալիզմի սահմանադրությունը» և դեկտեմբերի 5-ը հայտարարեց համաժողովրդական տոնական օր, որը նշվwum 18 ամեն տարի 1936—1976 թվականներին։ 
1977 թվականի հոկտեմբերի 7-ին ԽՍՀՄ IX գումարման Գերագույն խորհրդի VII արտահերթ նստաշրջանն ընդունեց նոր՝ «զարգացած սոցիալիստական հասարակարգի սահմանադրություն»։ Հոկտեմբերի 7-ը հռչակվեց սահմանադրության օր, որը նշվում էր ամեն տարի մինչև Միության կազմալուծումը։
Աստերոիդների ցանկ (11601-11700)

Աստերոիդների ցանկ (11501-11600)  • Աստերոիդների ցանկ  • Աստերոիդների ցանկ (11701-11800)
 Աստերոիդների ցանկ (11501-11600)  • Աստերոիդների ցանկ  • Աստերոիդների ցանկ (11701-11800)


== Աղբյուր ==
«Discovery Circumstances: Numbered Minor Planets (10001)-(15000)»։ www.minorplanetcenter.net
Իլինկա (ավան, Ենակիևոյի քաղաքային խորհուրդ)

Անվան այլ կիրառումների համար տե՛ս՝ ԻլինկաԻլինկա (ուկրաիներեն՝ Іллінка), ավան Ուկրաինայի Դոնեցկի մարզի Ենակիևոյի քաղաքային խորհուրդում։
2001 թվականի տվյալներով Իլինկա ավանում բնակվում էր 272 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Պերսիպան

Պերսիպան(լատիներենից Պարսկական «դեղձ» և «մարցիպան»), հրուշակեղենի խառնուրդ, որը պատրաստվում է մարցիպանի նման։ Փոխարենը նուշ, ծիրանի միջուկ, օգտագործվում է նաև ծիրանի կուտը, դրանք պարունակում են դառը նյութեր, որոնք ժամանակի ընթացքում հեռացվել է։
Պերսիպանի համար անհրաժեշտ է աղացած դեղձի կամ ծիրանի միջուկ(40%), խառնել շաքարավազի հետ(60%)։ Սովորաբար ավելացնում են նաև օսլա (0, 5%)
Պերսիպանի արտադրությանը օգտագործվում է որպես փոխարնող մարցիպան քաղցրավենիքը։ Իր մաքուր ձևով պարսիպանը շատ քիչ է սպառվում։
Վերջին տարիներին պերսիպանի պահանջարկը աճել է, և դրա գինը մոտ է մարցիպանին։


== Պատկերասրահ ==

		


== Տես նաև ==
Մարցիպան


== Գրականություն ==
IREKS-Arkady-Institut für Bäckereiwissenschaft (Hrsg.)։ IREKS-ABC der Bäckerei. 4. Auflage. Institut für Bäckereiwissenschaft, Kulmbach 1985 (online(չաշխատող հղում)).
Խաբի Լեյմ

Խաբանե կամ Խաբի Լեյմ (մարտի 9, 2000(2000-03-09), Դակար, Սենեգալ) սենեգալական ծագմամբ իտալացի վիդեոբլոգեր (տիկտոկեր)։ Հայտնի է դարձել իր կարճ կատակերգական տեսահոլովակներով, որոնցում հեգնում է մարդկանց, ովքեր, առանց պատճառի, բարդացնում են պարզ գործերը։ 2021 թվականի հուլիսի դրությամբ Խաբի Լեյմը ՏիկՏոկում հետևորդների քանակով երկրորդն է։


== Վաղ կյանք ==
Խաբի Լեյմը ծնվել է Սենեգալում 2000 թվականի մարտի 9-ին, բայց մեկ տարեկանում տեղափոխվել է Իտալիա։ Մեծացել և մինչ այժմ ապրում է  Կիվասո կոմունայի սոցիալական բնակարանային համալիրում։ Զբաղվում է ֆուտբոլով և բասկետբոլով, կրտսեր դպրոցում խաղացել է  բասկետբոլի պատանեկան առաջնություններում։
ՏիկՏոկի գործունեությունից առաջ Լեյմը աշխատել է որպես ծրագրային կառավարման մեքենաների օպերատոր, որոշ ֆինանսական խնդիրներ է ունեցել, որոնք հաղթահարել է ՏիկՏոկում տեղադրած տեսանյութերի միջոցով։


== ՏիկՏոկի կարիերա ==
Խաբի Լեյմը ՏիկՏոկի հրապարակումները սկսել է 2020 թվականի մարտին COVID-19 արգելափակումների ժամանակ։ 2020 թվականի դեկտեմբերին DLuiRepubblica ամսագրի համար լուսանկարվել է 
որպես մոդել։ 2021 թվականի ապրիլի 26-ին Խաբի Լեյմը առաջ է անցել Ջանլուկա Վաչիից և դարձել ամենահետևված իտալական տիկտոկեր։ Ներկայումս Խաբի Լեյմը ՏիկՏոկում ունի ավելի քան 92.9 միլիոն հետևորդ, ինչը նրան դարձնում է աշխարհում հետևվող երկրորդ տիկոտոկերը։ Նա նաև ունի 30.9 միլիոն հետեւորդ Ինստագրամում և առաջ է անցել այդ հարթակում իտալացիներից ամենաշատ դիտվող մասնակից Կիարո Ֆերանիից։


== Անձնական կյանք ==
Խաբի Լեյմը ըստ Ինստագրամի 2020 թվականի հոկտեմբերի հրապարակման նշանված է Շակկայում բնակվող Զաիրա Նուչիի հետ։


== Ծանոթագրություններ ==
Մարիա Ֆրանչեսկա Ռոսսետտի

Մարիա Ֆրանչեսկա Ռոսսետտի (անգլ.՝ Maria Francesca Rossetti, փետրվարի 17, 1827(1827-02-17), Լոնդոն, Մեծ Բրիտանիայի և Իռլանդիայի միացյալ թագավորություն - նոյեմբերի 24, 1876(1876-11-24), Լոնդոն, Մեծ Բրիտանիայի և Իռլանդիայի միացյալ թագավորություն), անգլիացի գրող։
Նա նկարիչ Դանթե Գաբրիել Ռոսսետտիի, ինչպես նաև Ուիլյամ Մայքլ Ռոսսետտիի և Քրիստինա Ջորջ Ռոսսետտիի քույրն է. վերջինս իր «Գոբլինների շուկա» պոեմը նվիրել է նրան։


== Կենսագրություն ==
Նրանց հայրը՝ Գաբրիել Ռոսսետտին (անգլ.՝ Gabriele Pasquale Giuseppe Rossetti) է, իտալացի գրաքննադատ, ռոմանտիկ բանաստեղծ և գիտնական, 1824 թվականին արտագաղթել է Լոնդոն, մայրը Ֆրենսիս Պոլիդորին է։ Մարիան ծնվել է 1827 թվականին Լոնդոնում։


== Գրական և կրոնական կյանք ==
Մարիա Ֆրանչեսկա Ռոսսետտին եղել է The Shadow of Dante: Being an essay towards studying himself, his world, and his pilgrimage-ի հեղինակը (հրատարակվել է 1871 թվականին)։ 
46 տարեկանում Մարիան միացել է Բոլոր սրբերի միությանը (անգլիական միաբանություն կանանց համար)։


== Անձնական կյանք ==
Մարիան երբեք չի ամուսնացել։ Նա եղել էր Ջոն Ռասկինի ընկերուհին։ Նրանց ռոմանտիկ հարաբերություններն սկսվել են այն ժամանակ, երբ Մարիան 28 տարեկան էր, և այն բանից հետո, երբ Ռասկինի ամուսնությունը չեղյալ է հայտարարվել։


== Մահ ==
Մարիան մահացել է 1876 թվականին ձվարանների քաղցկեղից։


== Տես նաև ==
Մարիա Ֆրանչեսկա Ռոսսետտին Լուիս Քերոլի լուսանկարներում


== Ծանոթագրություններ ==


== Գրականություն ==
Սյուզան Էլկին, Ռոսսետտի, Մարիա Ֆրանչեսկա (1827–1876), հեղինակ և անգլիկան միանձնուհի, [1]
Jan Marsh, Pre-Raphaelite Sisterhood, (London: Quartet, 1985)
Dinah Roe, The Rossettis in Wonderland. A Victorian Family History (London: Haus Publishing, 2011), 978-1-907822-01-8
Թերեզա Գրիգորյան

Թերեզա Հրաչիկի Գրիգորյան (նոյեմբերի 29, 1923(1923-11-29), Դիլիջան, Հայկական ԽՍՀ, ԱԽՖՍՀ, ԽՍՀՄ - փետրվարի 7, 2004(2004-02-07), Երևան, Հայաստան), բալետի արտիստուհի։ ՀԽՍՀ ժողովրդական արտիստ (1963 թ.)։
ՀԽՍՀ ժողովրդական արտիստ Ազատ Ղարիբյանի կինն է։


== Կենսագրություն ==
1941 թվականից ավարտել է Երևանի պարարվեստի ուսումնարանը, 1955 թ.՝ Երևանի գեղարվեստա-թատերական ինստիտուտը, 1946-1948 թթ. փորձաշրջան է անցել Մոսկվայի Մեծ թատրոնում։ 1940-1962 թթ.՝ Երևանի օպերայի և բալետի թատրոնի մենապարուհի (1972-1974 թթ.՝ բալետի խմբի վարիչ), 1956 թվականից՝ Երևանի պարարվեստի ուսումնարանի դասատու, 1974-2004 թթ.՝ տնօրեն։
Դերապարերից են՝ 

Գոհար (Գրիգոր Եղիազարյանի «Սևան»)
Չմշկիկ («Խանդութ», ըստ Ալեքսանդր Սպենդիարյանի երաժշտության)
Նունե, Մարե, Ֆրիգիա (Արամ Խաչատրյանի «Գայանե», «Սպարտակ»)


== Ծանոթագրություններ ==


== Արտաքին հղումներ ==
Թերեզա Գրիգորյանը Էյ Վի Փրոդաքշն կայքում
Արսան (Արդեշի գավառ)

Արսան (ֆր.՝ Arcens), համայնք Ֆրանսիայի Օվրեն-Ռոն-Ալպեր մարզի Արդեշ գավառում։
Բնակչությունը 2009 թվականի դրությամբ կազմում է 416 մարդ, բնակչության խտությունը` 22.43 մարդ/կմ²։ Բնակավայրը զբաղեցնում է 18.55 կմ² տարածք։


== Աշխարհագրություն ==
Գտնվում է Փարիզ քաղաքից 470 կմ հարավ, Լիոն քաղաքից` 105 կմ հարավ-արևմուտք, Պրիվա քաղաքից` 29 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 244 աշխատունակ (15-64 տարեկան) բնակիչ, որոնցից ակտիվ էին 190-ը, իսկ ոչ ակտիվները` 54։ Ակտիվության ցուցանիշը կազմում է 77,9 %։ 190 աշխատունակ մարդկանցից աշխատել է 169 անձ (98 տղամարդ և 71 կին)։ Գործազուրկ են եղել 21 անձ (11 տղամարդ և 10 կին)։ 54 անաշխատունակներից 12-ը եղել են աշակերտներ կամ ուսանողներ, 23-ը` թոշակառուներ, իսկ 19-ը չեն աշխատել տարբեր պատճառներով։


== Տես նաև ==
Արդեշ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Վերին քաղաք (Տալլին)

Վերին քաղաք (էստ․՝ Toompea, գերմ.՝ Domberg, շվեդերեն՝ Domberget), Տալլինի Հին քաղաքի մի մասը։ Տեղակայված է բարձունքի վրա, այստեղից էլ նրա անվանումը՝ Վերին քաղաք։
Միջնադարում Վերին քաղաքը բաժանված էր Մեծ քաղաքի, Փոքր քաղաքի ու շրջակա տարածքների։ XII-XIV դարերում Վերին քաղաքում կառուցվում է Տոոմպեա ամրոցը, որի վրա բարձրանում է Pikk Hermann («Հասակով Գերման») 48 մետրանոց աշտարակը, որ կառուցվել է 1360-1370 թթ.։ Աշտարակի վրա տեղադրված է Էստոնիայի դրոշը, որ համարվում է երկրի խորհրդանիշներից մեկը։
Տոոմպեա ամրոցը վերակառուցվել է, և ներկայումս այնտեղ է գտնվում Էստոնիայի խորհրդարանը՝ Ռիյգիկոգուն։
Վերին քաղաքում է գտնվում 1900 թվականին կառուցված Ալեքսանդր Նևսկու ուղղափառ տաճարը։

		


== Տես նաև ==
Տոոմպեա ամրոց


== Ծանոթագրություններ ==


== Գրականություն ==
Bruns Dmitri (1993)։ Tallinn : linnaehituslik kujunemine (էստոներեն)։ Tallinn: Valgus։ էջ 284։ ISBN 5-440-01328-8 
Lang Valter (2007)։ Baltimaade pronksi- ja rauaaeg [The Bronze and Iron Age in the Baltics] (էստոներեն)։ Tartu: Tartu University Press։ էջ 309։ ISBN 978-9949-11-525-9 
Maiste Juhan, Vohli Silja (1996)։ «Toompea uusaegsest topograafiast [On the topography of Toompea in the modern era]»։  in Pullat Raimo։ Vana Tallinn VI (X) (էստոներեն)։ Tallinn: Estopol 
Miljan Toivo (2004)։ Historical dictionary of Estonia։ Oxford: Scarecrow Press։ էջ 558։ ISBN 0-8108-4904-6 
Pullat Raimo, ed. (1976)։ Tallinna ajalugu 1860-ndate aastateni [The History of Tallinn until the 1860s] (էստոներեն)։ Tallinn: Eesti Raamat։ էջ 430 
Taylor Neil (2007)։ Estonia (5 ed.)։ Chalfont St Peter: Bradt Travel Guides։ էջ 288։ ISBN 9781841621944  
Tõnisson Evald (2008)։ Eesti muinaslinnad [Prehistoric strongholds of Estonia]։ Muinasaja teadus (էստոներեն) 20։ Tartu: Tartu University։ էջ 357։ ISBN 978-9985-4-0538-3 
Zobel Rein (2008)։ Tallinn (Reval) in the middle ages : town building in the 13th-14th centuries։ Tallinn: Estonian Academy of Arts։ էջ 190։ ISBN 978-9985-9841-4-7 


== Արտաքին հղումներ ==
Տալլինի Վերին քաղաքը VirtualGuide.ru կայքում
Տալմոն սյուր Ժիրոնդ

Տալմոն սյուր Ժիրոնդ (ֆր.՝ Talmont-sur-Gironde ), համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Կոզ կանտոնի կազմի մեջ։ Հանդիսանում է Սենտ շրջանը։
Համայնքի INSEE կոդ՝ 17437։


== Բնակչություն ==
Համայնքի բնակչությունը 2010 թվականին կազմում էր 88 մարդ։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Տալմոն սյուր Ժիրոնդի վիճակագրության ազգային ինստիտուտ (ֆր.)
Կայա Գերբեր

Կայա Ջորդան Գերբեր (անգլ.՝ Kaia Jordan Gerber, սեպտեմբերի 3, 2001(2001-09-03), Լոս Անջելես շրջան, Կալիֆոռնիա, ԱՄՆ), ամերիկացի մոդել և դերասանուհի։
Սուպերմոդել Սինդի Քրոուֆորդի և բիզնեսմեն Ռենդի Գերբերի դուստրն է։


== Կենսագրություն ==
Կայա Ջորդան Գերբերը ծնվել է 2001 թվականի սեպտեմբերի 3-ին, բիզնեսմեն Ռենդի Գերբերի և սուպերմոդել Սինդի Քրոուֆորդի ընտանիքում։ Հայրն ունի հրեական ծագում, իսկ մայրը՝ գերմանական, անգլիական, ֆրանսիական և դանիական։ Ավագ եղբայրը մոդել Փրեսլի Գերբերն է։ Որպես մոդել 10 տարեկան հասակում Կայան կատարել է իր առաջնաելույթը Versace-ի մանկական հավաքածուի ցուցահանդեսում։ 15 տարեկան հասակում առաջնաելույթ է ունեցել կինոյում՝ նկարահանվելով «բարեկամ քաղաքներ» ֆիլմում։ Գերբերը ստացել է օնլայն դասընթացներ Մալիբուի միջնակարգ դպրոցում։
Նկարահանվել է այնպիսի ամսագրերում, ինչպիսիք են Vogue, Teen Vogue և Pop Magazine։ 2017 թվականին աշխատել է Calvin Klein-ի, Մարկ Ջեյքոբսի, Burberry-ի, Ալեքսանդր Վանի, Coach-ի, Prada-ի, Chanel-ի, Fendi-ի, Moschino-ի, Saint Laurent-ի, Alexander McQueen-ի և Versace-ի հետ։ 2018 թվականի փետրվարին հայտնվել է Փարիզի Vogue ամսագրի շապիկին։ Այդ նույն թվականին դարձել է Versace, Calvin Klein, Marc Jacobs, Մարկ Ջեյքոբսի Omega և «Daisy» ընկերությունների դեմքը։ Նույն թվականին եղել է Chanel և Valentino պայուսակների դեմքը։
2018 թվականին կայացած Fashion Awards մրցանակաբաշխության ժամանակ արժանացել է «Տարվա մոդել» մրցանակի։
2019 թվականին նկարահանվել է Ջոն Էթերլիի «Burnout» երգի տեսահոլովակում։
2020 թվականին դարձել է Louis Vuitton գարուն-ամառ գովազդային հավաքածուի դեմքը՝ Twist bag անվանումով։
Կատարել է գլխավոր դեր «Ամերիկյան սարսափ պատմություն» հեռուստասերիալի «Երկակի տեսակ» եթերաշրջանում և «Ամերիկյան սարսափ պատմություններ» հեռուստասերիալում։ 2021 թվականին հայտնվել է ամերիկյան Vogue ամսագրի շապիկին։


== Անձնական կյանք ==
Եռամսյա հարաբերությունների մեջ է եղել ամերիկացի կատակերգու Փիթ Դևիդսոնի հետ։
2020 թվականի օգոստոսից 2021 թվականի նոյեմբերն ընկած ժամանակահատվածում հարաբերությունների մեջ է եղել ավստրալիացի դերասան Ջեյքոբ Էլորդիի հետ։


== Ծանոթագրություններ ==
Հրաչիկ Աբգարյան (այլ կիրառումներ)

Հրաչիկ Աբգարյան անունը կարող է վերաբերել հետևյալ անձանց՝

Հրաչիկ Հմայակի Աբգարյան (1947), հայ ֆիզիկոս։ Ֆիզմաթ գիտությունների դոկտոր (1999), պրոֆեսոր (2003)։ ՌԴ բնական ԳԱ ակադեմիկոս (1998)։
Հրաչիկ Ստեփանի Աբգարյան (1957), հայ բռնցքամարտիկ, «Վաղարշապատ» մարզակումբի նախագահ։